Lietuvos Respublikos Vyriausybė

nutarimas

DĖL LIETUVOS RESPUBLIKOS AKCINIŲ BENDROVIŲ ĮSTATYMO NR. VIII-1835 2, 7, 8, 12, 14, 15, 18, 20, 28, 32, 34, 37, 38, 39, 40, 41, 411, 43, 44, 45, 451, 46, 47, 51, 52, 54, 57, 59 IR 67 STRAIPSNIŲ PAKEITIMO IR ĮSTATYMO PAPILDYMO 401, 471, 472 IR 531 STRAIPSNIAIS ĮSTATYMO, LIETUVOS RESPUBLIKOS CIVILINIO KODEKSO 1.74, 1.102 IR 4.58 STRAIPSNIŲ PAKEITIMO ĮSTATYMO IR LIETUVOS RESPUBLIKOS CENTRALIZUOTAI VALDOMO VALSTYBĖS TURTO VALDYTOJO ĮSTATYMO NR. XII-791 4 STRAIPSNIO PAKEITIMO ĮSTATYMO PROJEKTŲ PATEIKIMO LIETUVOS RESPUBLIKOS SEIMUI

2017 m. kovo 8 d. Nr. 153

Vilnius

Lietuvos Respublikos Vyriausybė nutaria:

1. Pritarti Lietuvos Respublikos akcinių bendrovių įstatymo Nr. VIII-1835 2, 7, 8, 12, 14, 15, 18, 20, 28, 32, 34, 37, 38, 39, 40, 41, 411, 43, 44, 45, 451, 46, 47, 51, 52, 54, 57, 59 ir 67 straipsnių pakeitimo ir Įstatymo papildymo 401, 471, 472 ir 531 straipsniais įstatymo (toliau – ABĮ), Lietuvos Respublikos civilinio kodekso 1.74, 1.102 ir 4.58 straipsnių pakeitimo įstatymo ir Lietuvos Respublikos centralizuotai valdomo valstybės turto valdytojo įstatymo Nr. XII-791 4 straipsnio pakeitimo įstatymo projektams.

2. Atsižvelgiant į tai, kad ABĮ projekto nuostatų dėl duomenų apie akcijų gavimo ir netekimo būdus teikimo Juridinių asmenų dalyvių informacinės sistemos tvarkytojui įsigaliojimas ne vėliau kaip iki 2017 m. balandžio 5 d. yra būtinas siekiant užtikrinti tolesnį sklandų Juridinių asmenų dalyvių informacinės sistemos veikimą ir joje tvarkomų duomenų teisingumą ir patikimumą, taip pat į tai, kad ABĮ projektu yra įgyvendinamos 2009 m. rugsėjo 16 d. Europos Parlamento ir Tarybos direktyva 2009/102/EB bendrovių teisės srityje dėl vienanarių privačių ribotos atsakomybės bendrovių (OL 2009 L 258, p. 164) ir 2012 m. spalio 25 d. Europos Parlamento ir Tarybos direktyva 2012/30/ES dėl apsaugos priemonių, kurių valstybės narės, siekdamos tokias priemones suvienodinti, reikalauja iš Sutarties dėl Europos Sąjungos veikimo 54 straipsnio antrojoje pastraipoje apibrėžtų bendrovių, jų narių ir kitų interesų apsaugai, akcines bendroves steigiant, palaikant ir keičiant jų kapitalą, koordinavimo (OL 2012 L 315, p. 74), prašyti Lietuvos Respublikos Seimą svarstyti ABĮ projektą skubos tvarka.

3. Įgalioti ūkio ministrą Mindaugą Sinkevičių, o jam negalint dalyvauti – ūkio viceministrę Rugilę Andziukevičiūtę-Buzę atstovauti Lietuvos Respublikos Vyriausybei, svarstant nurodytus įstatymų projektus Lietuvos Respublikos Seime.

Ministras Pirmininkas	Saulius Skvernelis

Ūkio ministras	Mindaugas Sinkevičius